### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 9. juni 2021.

### Resumé

Forligskredsen bag aftalen *Vi accepterer ikke samfundsundergravende parallelsamfund* besluttede i december 2020, at Sociale Forhold og Beskæftigelse skulle komme med anbefalinger til, hvordan indsatsen mod negativ social kontrol kan styrkes i [adresse]. Derudover blev det på byrådsmødet 14. april besluttet, at Venstres beslutningsforslag fra dec. 2020 ligeledes indgår i denne besvarelse. På baggrund af en større afdækningsproces peges nu på syv overordnede anbefalinger, hvortil der er udarbejdet konkrete forslag til nye initiativer. En række af initiativerne kan iværksættes under den nuværende ramme, mens andre kræver finansiering. Det er muligt for partierne, at stille forslag om dette i budgetprocessen, såfremt de ønsker initiativerne fremmet.

### Indstilling

Det indstilles:

At 1) Byrådet tager anbefalingerne til en styrket indsats, samt forslagene til nye initiativer til efterretning.

At 2) de initiativer der kan afholdes indenfor eksisterende ramme jævnfør bilag 2 udvikles og implementeres.

### Sagens forløb

12-05-2021 Borgmesterens Afdeling påtegning
Fremsendes til Ronja Johnsen. Borgmesterens Afdeling har ingen bemærkninger til indstillingen.
 17-05-2021 Magistraten

Fremsendes til [adresse] med bemærkning, at Magistraten i mødet den 17. maj 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 3. maj 2021.

Dina Lund deltog ikke i sagens behandling.

 26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 9. juni 2021.
 16-06-2021 Social- og Beskæftigelsesudvalget

Vera Schultz, Naja Steffensen, Åbjørn Mikkelsen og Per Jakobsen kunne tiltræde indstillingen i overensstemmelse med Magistratens anbefaling.

Preben Nørgaard, Nikolaj Jørgensen og Herman Larsen tog forbehold.

 22-06-2021 [adresse]
Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 22. juni 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 16. juni 2021.

Enhedslisten de Rød-Grønnes byrådsgruppe kunne ikke tiltræde anbefaling 9 i indstillingen.

Dansk Folkepartis byrådsgruppe kunne ikke tiltræde indstillingen.